Zápisnica č. 1/2015
zo zasadnutie komisie konaného dňa 19.1.2015

Prítomní: 
Bc. Radovan Bajer, Ing. Tomáš Alschner, Mgr. Attila Horváth, Mgr. Jozef Matúšek, Ing. Vladimír Sloboda, Ing. Tatiana Tomášková, 

Ospravedlnení:
JUDr. Daniela Šurinová, JUDr. Martin Vojtašovič   

Program:
1.	Otvorenie
2.	Vyhodnotenie podaní „Oznámenie funkcií, zamestnaní, činností a majetkových pomerov podľa ústavného zákona č. 357/2004 Z.z. o ochrane verejného záujmu
3.	Návrh a odsúhlasenie rokovacieho poriadku komisie
4.	Návrh a odsúhlasenie termínov zasadnutí komisie
5.	Rôzne

Bod 1
Dušan Pekár, starosta Mestskej časti Bratislava – Ružinov privítal všetkých prítomných a poprial im veľa úspechov v ich práci.
Predseda komisie a skonštatoval, že komisia je uznášaniaschopná. 

Bod 2
Predseda komisie oboznámil prítomných, že novozvolení poslanci Miestneho zastupiteľstva mestskej časti Bratislava – Ružinov ako aj starosta Mestskej časti Bratislava – Ružinov odovzdali  „Oznámenie funkcií, činností a majetkových pomerov podľa ústavného zákona č. 357/2004 Z.z. o ochrane verejného záujmu v znení ústavného zákona č. 545/2005 Z.z.“

Ďalej predseda komisie oboznámil prítomných členov s písomným stanoviskom JUDr. Šurinovej.

Z rokovania komisie sa ospravedlnil Mgr. Jozef Matúšek, nakoľko mal zasadnutie komisie územného plánovania a dopravy.

Predseda komisie otvoril obálku, na ktorej nebol uvedený odosielateľ, za účelom zistenia odosielateľa oznámenia. Po zistení odosielateľa oznámenia, ktorým bol Pavol Jusko, bola obálka opätovne zapečatená a podpísaná predsedom komisie. 

Členovia komisie konštatovali, že Ing. Slavomír Drozd a Mgr. Attila Horváth podali oznámenie po termíne, ale nakoľko spĺňajú podmienky článku 7 ods. 3 zákona 357/2004 Z.z. o ochrane verejného záujmu nebudú riešení pokutou. 

Komisia odsúhlasila, aby predseda predložil na rokovanie MZ návrh na udelenie pokuty v zmysle článku 9, ods. 10, písm. a) zákona 357/2004 Z.z. o ochrane verejného záujmu, v sume zodpovedajúcej mesačnému platu verejného funkcionára, ak ide o porušenie povinnosti podať daňové priznanie podľa čl. 7 v lehote ustanovenej v čl. 7. 

Z poslancov Miestneho zastupiteľstva mestskej časti Bratislava – Ružinov, ktorí mali povinnosť odovzdať oznámenie funkcií, zamestnaní, činností a majetkových pomerov v zmysle článku 7 ods. 1 zákona 357/2004 Z.z. o ochrane verejného záujmu v termíne neodovzdali:

Mgr. Igor Adamec, MVDr. Marián Gajdoš, Ing. Martin Patoprstý, Ing.arch. Lucia Štasselová, Ing. Peter Turlík.

Hlasovanie:		za: 5		proti: 0			zdržal sa: 0

Členovia komisie sa dohodli, že podané majetkové priznania nebudú otvárať, iba v prípade podania podnetu na verejného funkcionára.

Z rokovania komisie sa ospravedlnil Ing. Tomáš Alscher.

Bod 3, 4

Nakoľko na rokovaní komisie zostali štyria členovia z celkového počtu osem členov, dohodli sa, že rokovací poriadok ako aj termíny zasadnutí komisie budú schvaľovať na nasledujúcom rokovaní komisie.

Bod 5
Predseda komisie na záver poďakoval všetkým prítomným za účasť.

         Bc. Radovan Bajer, v.r.
          predseda komisie

Silvia Valčeková, tajomníčka komisie
Tel.č.  02/48 284 227
E-mail: silvia.valcekova@ruzinov.sk